**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍԱՀՄԱՆԱԴՐԱԿԱՆ ՕՐԵՆՔԸ**

**«ԿՈՒՍԱԿՑՈՒԹՅՈՒՆՆԵՐԻ ՄԱՍԻՆ» ՍԱՀՄԱՆԱԴՐԱԿԱՆ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Կուսակցությունների մասին» 2016 թվականի դեկտեմբերի 16-ի ՀՕ-224-Ն սահմանադրական օրենքի (այսուհետ՝ Օրենք) 17-րդ հոդվածը լրացնել նոր՝ 1.1-ին մասով**.**

«1.1. Կուսակցության համագումարի անցկացման ժամանակի և վայրի, ինչպես նաև օրակարգի մասին տեղեկությունները հրապարակվում են Հայաստանի Հանրապետության հրապարակային ծանուցումների պաշտոնական ինտերնետային կայքում՝ http://www.azdarar.am՝ համագումարի անցկացման օրվանից առնվազն 10 օր առաջ:»։

**Հոդված 2.** Օրենքի 18-րդ հոդվածը լրացնել նոր՝ 5-րդ մասով.

«5. Համագումարի արդյունքներով կազմվում է արձանագրություն, որը տեղեկություններ է պարունակում համագումարի օրակարգի, քվեարկության դրված հարցերի և քվեարկության արդյունքների մասին։ Համագումարի արձանագրությունը ստորագրում են համագումարը նախագահողը, արձանագրությունը կազմած անձը (քարտուղարը) և հաշվիչ հանձնաժողովի անդամները:»։

**Հոդված 3.** Սույն օրենքն ուժի մեջ է մտնում 2024 թվականի հունվարի 1-ից։